Oriana Méndez

[miniatura|Con [Carlos Lixó en *Teñamos a poesía en Paz*. Libraría Paz. Pontevedra. 11/04/2019]]

[miniatura|Papeleta das [Eleccións municipais de 2019 en Galicia|Eleccións locais 2019 en Vigo de Marea de Vigo.]]
**Oriana Méndez Fuentes**, nada en Vigo o 28 de outubro de 1984, é unha filóloga, poeta e profesora de secundaria galega.
## Traxectoria 
Filla dos escritores Xosé Luís Méndez Ferrín e Moncha Fuentes. Licenciada en Filoloxía Galega pola Universidade de Santiago de Compostela e cun mestrado en Estudos Teóricos e Comparados. En 2024 aprobou as oposicións a docente do ensino secundario, na especialidade de Lingua Galega e Literatura.
O seu labor poético comezou no ano 2000 na revista cultural *A Caramuxa*, de Noia. A esa intervención seguiranlle colaboracións en publicacións colectivas de grupos coma *Burla Negra*, e na revista *Mealibra*. No ano 2003 colaborou na elaboración do libro *Xuro que nunca volverei pasar fame* publicado por Redes Escarlata, organización da que tamén foi membro. Participou en numerosos recitais poéticos e proxectos de acción poética, coma "A revolta das letras" que tivo lugar en Santiago de Compostela co motivo do Día das Letras Galegas do ano 2009 e desenvolveu eventuais labores de crítica para a revista *ProTexta*. En 2018 colaborou na revista *Ligeia*. Participou en diversas mesas redondas e encontros sobre poesía, coma no III Encontro de novos escritores, ou na mesa de poesía do ciclo Escritores na Universidade, organizados ambos pola Asociación de Escritoras e Escritores en Lingua Galega.

No 2019 presentouse como número 2 da Marea de Vigo ás Eleccións municipais de 2019 e saíu elixida concelleira. Foi secretaria xeral da Frente Popular Galega dende setembro de 2021.

## Obras 
### Poesía 
* *Derradeiras conversas co Capitán Kraft* (2007). Galaxia. 66 páxs. ISBN 978-84-7154-062-1.
* *Cero* (2011). Galaxia. 84 páxs. ISBN 978-84-9865-348-9.
* *O que precede a caída é branco* (2015). Espiral Maior. ISBN 978-8492646937.
* *Interna* (2020). PEN Galicia, Xunta de Galicia e Afundación. 66 páxs. ISBN 978-84-09-24151-4.
**O corazón pronúnciase extenso* (2021). Espiral Maior. ISBN 978-8412227192.
**Chairas sucesións* (2023). Santiago: Chan da pólvora. ISBN 9788412686364.
### Obras colectivas 
* *Xuro que non volverei pasar fame* (2003). Difusora.
* *Letras novas* (2008). Asociación de Escritores en Lingua Galega.
* *En defensa do Poleiro* (2010). Toxosoutos.
* *Novas de poesía. 17 poetas* (2013). Fundación Uxío Novoneyra.
* *150 Cantares para Rosalía de Castro* (2015). Libro electrónico.
* *De Cantares Hoxe. Os Cantares Gallegos de Rosalía de Castro no século XXI* (2015). Fundación Rosalía de Castro/Radio Galega.
* *Aires de poesía. Escolma de poetas da bisbarra de Celanova*. Aira editorial, 2023. ISBN 978-84-125593-7-8

### Tradución 
* *O amante* de Marguerite Duras (Kalandraka, 2020)
* *As iluminacións*, de Arthur Rimbaud (Kalandraka, col. Tambo, 2023; traducida en tándem con Tamara Andrés)
## Premios 
* Premio de poesía Concello de Carral 2014 co poemario *O que precede a caída é branco*.

* Premio Rosalía de Castro de Poesía convocado polo concello de Padrón coa colaboración da Fundación Rosalía de Castro 2019 por *O corazón pronúnciase extenso*.

* Premio de poesía Afundación 2020 con *Interna*.
* Premio Plácido Castro de Tradución de 2024 (Con Tamara Andrés) pol'*As iluminacións*, de Arthur Rimbaud, editado en 2023.
## Notas 
## Véxase tamén 
### Ligazóns externas 
*
*
*
*Recitando un poema de "chairas sucesións" na Libraría Paz de Pontevedra, 18/01/2024